open-index/open-wikipedia-markdown huggingface dataset:
Παλάτι του Αντιβασιλέα Λασέρνα (Παλάτι των Κόμητων των Άνδεων)

Το **Παλάτι του Αντιβασιλέα Λασέρνα** (), γνωστό επίσης ως **Παλάτι των Κόμητων των Άνδεων**, είναι ιστορικό παλάτι που βρίσκεται στη Χερέθ ντε λα Φροντέρα, στην Ανδαλουσία της Ισπανίας. Το κτίριο είναι κυρίως νεοκλασικού ρυθμού, αν και διατηρεί στοιχεία παλαιότερων αρχιτεκτονικών περιόδων.

## Ιστορία
Το παλάτι είναι χτισμένο πάνω σε θεμέλια αραβικών κατασκευών. Κατά τη διάρκεια εργασιών αποκατάστασης αποκαλύφθηκαν νασριδικά κεραμικά πλακίδια του 13ου αιώνα, καθώς και άλλα αρχαιολογικά στοιχεία. Το ακίνητο ανήκει στην ίδια οικογένεια από την Ανακατάληψη της Χερέθ τον 13ο αιώνα. Τον 18ο αιώνα πραγματοποιήθηκε εκτεταμένη ανακαίνιση, η οποία προσέδωσε στο παλάτι τη σημερινή του νεοκλασική μορφή. Στον χώρο γεννήθηκε επίσης τον 18ο αιώνα ο Χοσέ δε λα Σέρνα ι Μαρτίνες δε Ινοχόσα, πρώτος κόμης των Άνδεων και τελευταίος αντιβασιλέας του Περού. Προς τιμήν του, το παλάτι έλαβε την ονομασία Παλάτι του Αντιβασιλέα Λασέρνα. Έκτοτε αποτελεί τη μόνιμη κατοικία των Κόμητων των Άνδεων.
μικρογραφία|Αυλή εισόδου στο Παλάτι του Αντιβασιλέα Λαζερνά.

## Κατάσταση διατήρησης
Το παλάτι διατηρείται σε πολύ καλή κατάσταση, καθώς υπήρξε η παραδοσιακή κατοικία του τίτλου του Κόμη των Άνδεων και παρέμεινε συνεχώς κατοικημένο.

## Κληρονομία
Το παλάτι διαθέτει πλούσια καλλιτεχνική και ιστορική κληρονομιά, την οποία η οικογένεια άνοιξε στο κοινό από τον Απρίλιο του 2015. Σύμφωνα με τη Furniture History Society του Λονδίνου, στεγάζει μία από τις σημαντικότερες συλλογές τέχνης της Ανδαλουσίας.

## Παράρτημα κτιρίου
Το 1925, με αφορμή τη Κανονική Στέψη της Παναγίας του Καρμήλου στη Χερέθ ντε λα Φροντέρα, ο 6ος Κόμης των Άνδεων, Φρανθίσκο Μορένο Θουλέτα, διέταξε την κατασκευή νέου παραρτηματικού κτιρίου για τη φιλοξενία της κυβέρνησης που παρευρέθηκε σύσσωμη στην εκδήλωση. Σήμερα το κτίριο αυτό αποτελεί αναπόσπαστο μέρος του παλατιού.

## Κοραλ ντε Κομεδίας
Στους κήπους του σημερινού παλατιού υπήρχε τον 17ο αιώνα ένα *corral de comedias*, δηλαδή ένα λαϊκό θεατρικό οικοδόμημα της Χρυσής Εποχής της Ισπανίας. Η είσοδός του βρισκόταν στην οδό Σάντα Ισαβέλ και τότε βρισκόταν στη γωνία με την οδό Κομεδίας, η οποία σήμερα δεν υπάρχει πλέον.

## Παραπομπές


## Εξωτερικοί σύνδεσμοι

* Βίντεο με ξενάγηση

Κατηγορία:Κτίρια και κατασκευές στην Ανδαλουσία
Ρέυνολντ Γκρέυ, 2ος βαρόνος Γκρέυ του Ρούθιν

Ο **Ρέυνολντ Γκρέυ, 2ος βαρόνος Γκρέυ του Ρούθιν**, αγγλ.: *Reynold Grey, 2nd Baron Grey of Ruthin* ( – περ. 4 Αυγούστου 1388) ήταν γιος του Ρογήρου Γκρέυ 1ου βαρόνου Γκρέυ ντε Ρούθιν και της Ελισάβετ ντε Χέιστινγκς. Κλήθηκε στο Κοινοβούλιο από το 1354 έως το 1388.

## Οικογένεια
Διαδέχθηκε τον πατέρα του, και τον διαδέχθηκε ο γιος του, Ρέγκιναλντ. Με τη σύζυγό του Αλιανόρη Λεστρ;eiντζ, απέκτησε πέντε παιδιά:

* Ρέυνολντ 3ος βαρόνος Γκρέυ του Ρούθιν (π. 1362 - 30 Σεπτεμβρίου 1440), νυμφεύτηκε πρώτα τη Μαργαρίτα ντε Ρος, και απέκτησε έξι παιδιά, και (2) την Ιωάννα Άσλεϋ, και απέκτησε άλλα έξι παιδιά.
* Ελεονόρα, παντρεύτηκε τον Γουλιέλμο Λούσυ.
* Ιωάννης (γενν, 1364).
* Αικατερίνη (γενν. 1366).
* Άιντα (π. 1368 – 1 Ιουνίου 1426), παντρεύτηκε τον σερ Ιωάννη Κοκάιν, και απέκτησε έξι παιδιά.

## Βιβλιογραφία
* 

## Παραπομπές

Κατηγορία:Οικογένεια Γκρέυ
Ρέτζιναλντ ντε Γκρέυ, 1ος βαρόνος του Γουίλτον

Ο **Ρέτζιναλντ ντε Γκρέυ, 1ος βαρόνος Γκρέυ του Γουίλτον**, αγγλ.: *Reginald de Grey, 1st Baron Grey of Wilton* (π. 1240 – 5 Απριλίου 1308) ήταν Άγγλος ευγενής, από τον οποίο πήρε το όνομά του ένα από τα τέσσερα πανδοχεία της Αυλής. Ήταν γιος του σερ Ιωάννη ντε Γκρέυ, και εγγονός του Ερρίκου ντε Γκρέυ. Η ιδιοκτησία στην οποία βρίσκεται το πανδοχείο του Γκρέυ ήταν κάποτε το Πόρτπουλ Μάνορ, που ανήκε στον Ρέτζιναλντ ντε Γκρέυ.

## Βιογραφία
Ο Ρέτζιναλντ απέκτησε τον τίτλο της βαρονίας του Γουίλτον μέσω του γάμου του με την κληρονόμο Ματθίλδη Κάντιλουπ πριν το 1252, αν και εκείνη την εποχή ήταν ανήλικος υπό την κηδεμονία του πατέρα του, Ιωάννη ντε Γκρέυ. Από τον πατέρα του είχε κληρονομήσει τα αρχοντικά (manors) του Μπρόγκμπορω, του Θέρλει και του Ρεστ στο Μπέντφορντσιρ, του Γκρέιτ Μπρίκχιλ, του Σνέλσον και του Γουότερ Χολ στο Μπάκιγχαμσιρ, του Χέμινγκφορντ, του Γέλινγκ, του Τόσελαντ στο Χάντινγκτονσιρ, του Κέμπλεϋ στο Γκλόστερσιρ, του Πέρλει στο Έσσεξ, του Ράστον στο Τσέσιρ, του Ρούθιν στο Ντένμπισιρ, του Σίρλαντ και του Γουίλτον στο Χέρεφορντσιρ.

Αργότερα διετέλεσε σερίφης του Νότιγχαμσιρ, του Ντέρμπισιρ και των Βασιλικών Δασών και φύλακας του Κάστρου του Τσέστερ, φύλακας του Κάστρου του Νότιγχαμ (Μάρτιος 1265/6) και φύλακας του Κάστρου του Νορθάμπτον (Ιούνιος 1267 – Ιανουάριος 1267/8). Διετέλεσε δικαστής του Τσέστερ το 1270 και σερίφης του Τσέσιρ (1270–1274). Το 1281 διετέλεσε και πάλι δικαστής του Τσέστερ.

Το 1282 ήταν ένας από τους τρεις διοικητές, που διόρισε ο Εδουάρδος Α΄ της Αγγλίας στην εκστρατεία του εναντίον του Λιουέλιν απ Γκράφουντ, του επαναστατημένου πρίγκιπα της Ουαλίας. Αυτό είχε ως αποτέλεσμα να του παραχωρηθεί το Ντίφριν Κλουίντ με το κάστρο του, το Κάστρο Ρούθιν. Αυτή η μεγάλη κυριαρχία πέρασε στους απογόνους του, μέχρι που ο Ριχάρδος Γκρέυ 6ος βαρόνος Γκρέυ ντε Ρούθιν, 3ος κόμης του Κεντ, πώλησε την κυριαρχία στο στέμμα το 1508. 

Κλήθηκε στο Κοινοβούλιο από το 1295 έως το 1307. Ο βασιλιάς απαίτησε την παρουσία του στη νίκη των Άγγλων επί των Σκώτων στη Μάχη του Φάλκιρκ. Ο νεότερος εγγονός του, Ρογήρος ντε Γκρέυ, κλήθηκε στο Κοινοβούλιο, καθιστώντας τον έτσι τον βαρόνο Γκρέυ ντε Ρούθιν. 

## Οικογένεια
Ο λόρδος ντε Γκρέυ νυμφεύτηκε τη Μωντ, κόρη και κληρονόμο του Γουλιέλμου ΦιτςΧιού, από τη Χόουις, κόρη και κληρονόμο του Ερρίκου ντε Λόνγκσαμπ, από το Κάστρο Γουίλτον, στην κομητεία Χέρεφορντ, από τον οποίο κληρονόμησε μία μεγάλη περιουσία στην κομητεία. Ο λόρδος ντε Γκρέυ απεβίωσε στις 5 Απριλίου 1308, αφήνοντας:
* Ιωάννης 2ος βαρόνος Γκρέυ ντε Γουίλτον (π. 1268 – 28 Οκτωβρίου 1323).

## Παραπομπές

Κατηγορία:Οικογένεια Γκρέυ
Ιωάννης ντε Γκρέυ

Ο σερ **Ιωάννης ντε Γκρέυ**, αγγλ.: s*ir John de Grey* (απεβ. 1266) ήταν Άγγλος στρατιωτικός και αρχισερίφης.

## Βιογραφία
Ο Ιωάννης ήταν ο 2ος γιος του Ερρίκου ντε Γκρέυ από το Γκρέυς Θάροκ στο Έσσεξ. Υπηρέτησε ως υψηλός Σερίφης του Μπέντφορντσιρ και του Μπάκιγχαμσιρ το 1238-39 και του υψηλού Σερίφη του Χέρεφορντσιρ το 1252-53, αναλαμβάνοντας στρατιωτική θητεία στη Φλάνδρα το 1232. 

Έζησε στο Σίρλαντ στο Ντέρμπισιρ, νυμφεύτηκε τρεις φορές, και ο γιος του από τη 2η σύζυγό του, ήταν ο:
* Ρέτζιναλντ ντε Γκρέυ 1ος βαρόνος Γκρέυ ντε Γουίλτον. Κατά συνέπεια, ήταν πρόγονος πολλών ευγενών οίκων με το επώνυμο Γκρέυ. Απεβίωσε τον Μάρτιο του 1266.

## Αναφορές
* *Burke's Peerage and Baronetage* (1939), sv Gray de Ruthyn
* Stephen, Leslie; Lee, Sidney, eds. (1890). "Grey, John de (d.1266)" . Dictionary of National Biography. Vol. 23. London: Smith, Elder & Co.

## Παραπομπές

Κατηγορία:Οικογένεια Γκρέυ
Πιστοποιητικό Επαγγελματικής Ικανότητας

Το **Πιστοποιητικό Επαγγελματικής Ικανότητας** (**ΠΕΙ**) είναι επίσημο έγγραφο που πιστοποιεί ότι ο οδηγός συγκεκριμένων κατηγοριών οχημάτων μεταφοράς εμπορευμάτων ή επιβατών κατέχει το απαραίτητο επίπεδο γνώσεων και δεξιοτήτων για την άσκηση του επαγγέλματός του. Είναι υποχρεωτικό για όλους τους οδηγούς που κατέχουν άδεια οδήγησης των κατηγοριών C1, C, D1, D και των αντίστοιχων συζευγμένων (E), προκειμένου να εργάζονται νόμιμα εντός της Ευρωπαϊκής Ένωσης.

## Νομοθετικό Πλαίσιο
Η καθιέρωση του ΠΕΙ έγινε στο πλαίσιο εναρμόνισης της ελληνικής νομοθεσίας με την Κοινοτική Οδηγία 2003/59/ΕΚ. Στην Ελλάδα, το ΠΕΙ θεσμοθετήθηκε με το Προεδρικό Διάταγμα (Π.Δ.) 74/2008, το οποίο ορίζει τις προϋποθέσεις αρχικής επιμόρφωσης και περιοδικής κατάρτισης των οδηγών.

## Κατηγορίες Επιμόρφωσης
Το ΠΕΙ διακρίνεται σε δύο βασικές κατηγορίες ανάλογα με την κατάσταση του οδηγού:

### Αρχική Επιμόρφωση
Αφορά τους νέους οδηγούς που επιθυμούν να αποκτήσουν επαγγελματική άδεια οδήγησης. Η απόκτηση του ΠΕΙ αρχικής επιμόρφωσης απαιτεί την επιτυχή εξέταση σε θεωρητικές και πρακτικές δοκιμασίες που διεξάγονται από τις αρμόδιες υπηρεσίες μεταφορών.

### Περιοδική Κατάρτιση
Αφορά τους ενεργούς επαγγελματίες οδηγούς. Σύμφωνα με τη νομοθεσία, οι οδηγοί υποχρεούνται να παρακολουθούν πρόγραμμα περιοδικής κατάρτισης διάρκειας 35 ωρών κάθε πέντε (5) έτη, χωρίς την απαίτηση εξετάσεων, προκειμένου να ανανεώνουν την ισχύ του πιστοποιητικού τους.

## Εμφάνιση και Έκδοση
Στην Ελλάδα, το ΠΕΙ δεν εκδίδεται πλέον ως ξεχωριστό έντυπο, αλλά αποδεικνύεται με την αναγραφή του κοινοτικού κωδικού **«95»** δίπλα στις αντίστοιχες κατηγορίες οχημάτων πάνω στο έντυπο της άδειας οδήγησης.
## Σκοπός
Η θέσπιση του ΠΕΙ αποσκοπεί στη βελτίωση της οδικής ασφάλειας, την αναβάθμιση του επαγγέλματος του οδηγού μέσω της συνεχιζόμενης εκπαίδευσης, καθώς και την προστασία του περιβάλλοντος μέσω της εκμάθησης τεχνικών οικονομικής και οικολογικής οδήγησης.

## Παραπομπές


## Εξωτερικοί σύνδεσμοι
* Υπουργείο Υποδομών και Μεταφορών

Κατηγορία:Οδικές μεταφορές στην Ελλάδα
Κατηγορία:Επαγγελματική εκπαίδευση
Ιωάννης Γκρέυ, 2ος υποκόμης Λάιλ

μικρογραφία|150εσ|Ο θυρεός του Τάλμποτ, υποκόμη Λάιλ .
μικρογραφία|150εσ|Ο θυρεός του Γρέυ υποκόμη Λάιλ.

Ο **Ιωάννης Γκρέυ, 2ος υποκόμης Λάιλ**, αγγλ.: *John Grey, 2nd Viscount Lisle* (Απρίλιος 1480 &#x2013; 9 Σεπτεμβρίου 1504) ήταν Άγγλος ομότιμος της περιόδου των Τυδώρ. Μετά το τέλος του, ο τίτλος υποκόμης Λάιλ εξέλιπε, αλλά η βαρονία του Λάιλ πέρασε στην αγέννητη κόρη του Ελισάβετ, το μοναδικό του παιδί.

## Οικογένεια
Γεννημένος το 1480, ήταν ο μεγαλύτερος γιος και κληρονόμος του Εδουάρδου Γκρέυ 1ου υποκόμη Λάιλ και της Ελισάβετ Τάλμποτ (απεβ. 1487), 3ης βαρόνης Λάιλ, κόρης και τελικής κληρονόμου του Ιωάννη Τάλμποτ 1ου υποκόμη Λάιλ και 1ου βαρόνου Λάιλ (1423–1453), κληρονόμου της βαρονίας του Λάιλ.  Τα αδέλφια του ήταν: 
* Άννα.
* Ελισάβετ, 6η Βαρώνη Λισλ (απεβ. 1529), παντρεύτηκε δύο φορές:
** Πρώτα στον Εδμόνδο Ντάντλεϋ, θησαυροφύλακα του βασιλιά Ερρίκου Ζ΄ της Αγγλίας, εκτελέστηκε το 1510 από τον Ερρίκο Η΄ Τυδώρ
** Δεύτερον, μετά τον Αρθούρο Πλανταγενέτη (απεβ. 1542), Ιππότη της Περικνημίδος, νόθο γιος του Εδουάρδου Δ΄ της Αγγλίας, έλαβε τον τίτλο του υποκόμη Λάιλ σε αναγνώριση της καταγωγής της συζύγου του.
* Μάριελ.

Ο Ιωάννης Γκρέυ απέκτησε τον τίτλο του υποκόμη Λάιλ μετά το τέλος του πατέρα του το 1492.

## Προσωπική ζωή
Τον Ιούνιο του 1504 νυμφεύτηκε τη Μιούριελ (ή Μαρκέλλα) Χάουαρντ (απεβ. 1512), κόρη του Θωμά Χάουαρντ 2ου δούκα του Νόρφολκ. Ήταν οι γονείς της Ελισάβετ Γκρέυ 3ης υποκόμισσας Λάιλ και της 5ης βαρόνης Λάιλ (1505 &#x2013; 1519), που γεννήθηκε μετά το τέλος του πατέρα της. Η κόρη του κληρονόμησε από αυτόν το αρχοντικό (manor) Κίμπγουορθ Μπωσάμπ στο Λέστερσιρ. Το 1506 η χήρα του παντρεύτηκε τον Θωμά Νάιβετ, ο οποίος έγινε θετός πατέρας της κόρης του. Μετά το τέλος τόσο της μητέρας της, όσο και της Νάιβετ το 1512, η Ελισάβετ έμεινε ορφανή και έγινε κηδεμονευόμενη του σερ Καρόλου Μπράντον, με τον οποίο αρραβωνιάστηκε το 1513 σε ηλικία μόλις 8 ετών.  Όμως τελικά αυτός το 1515 νυμφεύτηκε τη Μαρία Τυδώρ, και παραιτήθηκε από την κηδεμονία της Ελισάβετ. Εκείνη παντρεύτηκε τον Ερρίκο Κόρτενεϋ 1ο μαρκήσιο του Έξετερ, αλλά απεβίωσε πριν ολοκληρωθεί ο γάμος.

Ο Λάιλ απεβίωσε στο οικογενειακό κτήμα Κίνγκστον Λάιλ Παρκ τον Σεπτέμβριο του 1504, σε ηλικία 24 ετών  και τάφηκε στο αβαείο του Άμπινγκτον. 

## Αναφορές


Κατηγορία:Οικογένεια Γκρέυ
Dekadance

Το ***Dekadance*** είναι ο τίτλος δύο διαφορετικών συλλογών remix του αυστραλιανού rock συγκροτήματος INXS. Αυτή η συλλογή αποτελείται από ένα EP 12 ιντσών και κασέτας τεσσάρων κομματιών του 1983 το οποίο κυκλοφόρησε στις Ηνωμένες Πολιτείες με τραγούδια από το *[[Shabooh Shoobah]]* και μια κασέτα επτά κομματιών η οποία κυκλοφόρησε στην Αυστραλία το 1985 με τραγούδια από το *[[The Swing (άλμπουμ)|The Swing]]*.   Το τελευταίο περιελάμβανε μια διασκευή του "Jackson" ως ντουέτο από τον Μάικλ Χάτσενς των INXS με την Τζέιν Μόρις, την τραγουδίστριά τους.  Αυτή η συλλογή έφτασε στο Νο.&nbsp;2η θέση στο Australian Kent Music Report Albums Chart τον Απρίλιο του 1985. 

Η αυστραλιανή κασέτα του *Dekadance* περιλαμβάνει remixes από το *The Swing* και κυκλοφόρησε σε έξι διαφορετικές εκδόσεις. Κάθε μία είχε διαφορετικό εξώφυλλο, ένα πουν αντιστοιχούσε σε κάθε μέλος του συγκροτήματος, κάθε μία από αυτές προερχόμενη από τη φωτογραφία του συγκροτήματος στο εξώφυλλο του *The Swing*. Ακολουθώντας το γενικό θέμα της κυκλοφορίας, οι ίδιες οι φωτογραφίες «αναμίχθηκαν» με τη χρήση μεσοτονικής εκτύπωσης (ή παρόμοιας). Κάθε εικόνα τυλίγεται πλήρως γύρω από τη συσκευασία και είναι δύσκολο να αναγνωριστεί εκτός αν η συσκευασία αποσυναρμολογηθεί και ανοιχτεί επίπεδα.  Αντί για τη συνηθισμένη πλαστική θήκη με μεντεσέδες, η συσκευασία αποτελούνταν από ένα χαρτόκουτο το οποίο είχε ένα άνοιγμα το οποίο ανοίγει από πάνω, παρόμοιο με αυτό ενός πακέτου τσιγάρων.

## Λίστα κομματιών

### 12": ATCO 90115-1 (ΗΠΑ)

### Κασέτα: WEA XS 4 (Αυστραλία)

## Charts

### Εβδομαδιαία charts

### Charts στο τέλος του χρόνου

## Παραπομπές

Κατηγορία:Άλμπουμ του 1983
Κατηγορία:EPs των INXS
Αντίστροφος αριθμός

Στα μαθηματικά, **αντίστροφος** ενός αριθμού x, που συμβολίζεται ως 1/x ή x^{-1} είναι ο αριθμός που όταν πολλαπλασιαστεί με τον x δίνει ως αποτέλεσμα το 1, δηλαδή
:x \cdot (1/x) = 1.

Για παράδειγμα, 
* ο αντίστροφος του 4 είναι το 1/4 = 0.25 γιατί 4 \cdot 0.25 = 1, 
* ο αντίστροφος του 0.125 είναι το 1/0.125 = 1 γιατί 0.125 \cdot 8 = 1,
* ο αντίστροφος του -0.5 είναι το -2 καθώς (-0.5) \cdot (-2) = 1.

Στους πραγματικούς αριθμούς, όλοι οι αριθμοί εκτός από το 0 έχουν αντίστροφο, και υπολογισμός του αντίστροφου γίνεται με την πράξη της διαίρεσης. 

Η συνάρτηση f(x) = 1/x για τους αντίστροφους αριθμούς, της οποία η γραφική παράσταση δίνεται δεξιά, δεν πρέπει να συγχέεται με την αντίστροφη συνάρτηση, π.χ. \sin^{-1} x.

Στην άλγεβρα, η έννοια του αντίστροφου στοιχείου γενικεύει την έννοια του αντίστροφου αριθμού σε ένα γενικό σύνολο (όχι μόνο στους πραγματικούς αριθμούς) και μία δυαδική πράξη (όχι μόνο στον πολλαπλασιασμό).  

## Δείτε επίσης
* Διαίρεση
* Αντίστροφο στοιχείο
* Αντίθετος αριθμός

## Παραπομπές


Κατηγορία:Στοιχειώδη μαθηματικά
Κατηγορία:Στοιχειώδης άλγεβρα
Κατηγορία:Αριθμητική
Αντίθετο στοιχείο

Στα μαθηματικά, το **αντίθετο στοιχείο** ενός στοιχείου x του συνόλου S ως προς την δυαδική πράξη + : S \times S \to S, συμβολίζεται με -x, και είναι ένα στοιχείο που όταν προστεθεί στον x δίνει αποτέλεσμα το ουδέτερο στοιχείο του συνόλου, δηλαδή το μηδέν, 0:
:x + (-x) = (-x) + x = 0.

Ο αντίθετος είναι μία ειδική περίπτωση του αντιστρόφου στοιχείου ενός συνόλου S ως προς την δυαδική πράξη +. Σε έναν δακτύλιο (R, +, \cdot) (όπου υπάρχουν δύο πράξεις), ο αντίθετος αναφέρεται στον αντίστροφο ως προς την πράξη +, ενώ ο πολλαπλασιαστικός αντίστροφος ενός στοιχείου x \in R αναφέρεται στον αντίστροφο ως προς την πράξη \cdot.

## Παραδείγματα
* Στους ακεραίους και πραγματικούς αριθμούς, εξ'ορισμού κάθε αριθμός έχει αντίθετο.
* Επίσης, στους μιγαδικούς αριθμούς, κάθε αριθμός έχει αντίθετο. Για παράδειγμα, για x = 1 + 3i ο αντίθετός του είναι ο -x = (-1) + (-3)i, καθώς 1 + 3i + (-1 + (-3)i) = 0.
* Στην αριθμητική υπολοίπων, στο \Z_n με πράξη την πρόσθεση με υπόλοιπο n, ένας αριθμός x \in \Z_n έχει αντίθετο τον n - x \in \Z_n, καθώς x + (n-x) = n \equiv 0 \pmod{n}.
* Στον Ευκλείδειο χώρο \R^n, ο αντίθετος του \mathbf{x} = (x_1, \ldots, x_n) είναι ο -\mathbf{x} = (-x_1, \ldots, -x_n), καθώς \mathbf{x} + (-\mathbf{x}) = \mathbf{0}.

## Δείτε επίσης
* Αντίθετος αριθμός
* Αντίστροφο στοιχείο
* Πολλαπλασιαστικός αντίστροφος

## Παραπομπές


Κατηγορία:Αφηρημένη άλγεβρα
Κατηγορία:Στοιχειώδης άλγεβρα
Κωνσταντίνα Χαραλαμπίδου

thumb|250px| Κωνσταντίνα Χαραλαμπίδου 2025 στο World Cup Biathlon Oberhof
Η **Κωνσταντίνα Χαραλαμπίδου** (13 Ιουλίου 2002, Δράμα) είναι Ελληνίδα αθλήτρια του δίαθλου και του σκι αντοχής, μέλος της ελληνικής ομάδας για τους Χειμερινούς Ολυμπιακούς Αγώνες του 2026 στην Ιταλία.

## Σταδιοδρομία
Η Κωνσταντίνα Χαραλαμπίδου ξεκίνησε το σκι αντοχής κοντά στην πατρίδα της στο χιονοδρομικό κέντρο του Φαλάκρου, όταν ήταν 15 ετών.

Το 2020 εκπροσώπησε την Ελλάδα στους Χειμερινούς Ολυμπιακούς Αγώνες Νέων στη Λωζάνη, όπου κατέλαβε την 89η θέση στο σπριντ 6 χλμ. και την 90η θέση στον αγώνα 10 χλμ.

Στο Κύπελλο Βαλκανίων σκι αντοχής 2022 κατέλαβε την 13η θέση με 130 βαθμούς. Την ίδια χρονιά κέρδισε το σπριντ 6 χλμ. στο ελληνικό πρωτάθλημα με χρόνο 19:18,100 λεπτά. Το 2022 βρισκόταν στην κορυφή της κατάταξης του ελληνικού κυπέλλου σκι αντοχής με 75 βαθμούς.

Το 2024 συμμετείχε στο Παγκόσμιο Πρωτάθλημα Δίαθλου στην Τσεχία. Εκεί αγωνίστηκε μαζί με τον Απόστολο Αγγέλη στον αγώνα σκυταλοδρομίας (Single Relay), ένα ιστορικό γεγονός για τον ελληνικό σκι, καθώς ήταν ο πρώτος ελληνικός ομαδικός αγώνας σε Παγκόσμιο Πρωτάθλημα Δίαθλου. Οι δύο κατέλαβαν την 27η θέση. Την ίδια χρονιά, κατέλαβε την 77η θέση στο Ευρωπαϊκό Πρωτάθλημα στο σπριντ 7,5 χλμ. με χρόνο 28:26,4 λεπτά.

Προκρίθηκε για τους Χειμερινούς Ολυμπιακούς Αγώνες του 2026 στην Ιταλία και θα συμμετάσχει στους αγώνες 10 χλμ. ελεύθερου στυλ και ομαδικού σπριντ. Προηγουμένως, τον Ιανουάριο του 2026, είχε καταλάβει την 49η θέση στους αγώνες IBU στο σπριντ 7,5 χλμ. στην Σλοβακία αποδεικνύοντας την ακρίβεια της στο σκοποβολή με 9/10 βολές και την ταχύτητά της με χρόνο 22:35,1 λεπτά. Οι βαθμοί που πέτυχε εκεί αποτελούν νέο ελληνικό ρεκόρ.

Έχει εκπαίδευση ως προπονήτρια αθλημάτων.

## Εξωτερικοί σύνδεσμοι
*  Κωνσταντίνα Χαραλαμπίδου στο biathlonworld

## Παραπομπές


Κατηγορία:Έλληνες αθλητές στους Ολυμπιακούς Αγώνες
Κατηγορία:Αθλητές στους Χειμερινούς Ολυμπιακούς Αγώνες 2026
Θωμάς Γκρέυ, κύριος Γκρέυ του Γκρόμπυ

Ο **Θωμάς Γκρέυ, λόρδος Γκρέυ του Γκρόμπυ**, αγγλ.: *Thomas Grey, Lord Grey of Groby* (π. 1623 1657), ήταν εκλεγμένος βουλευτής του Λέστερ κατά τη διάρκεια του Αγγλικού Μακρού Κοινοβουλίου, ενεργό μέλος του Κοινοβουλευτικού κόμματος και βασιλοκτόνος. Ήταν ο μεγαλύτερος γιος του Ερρίκου Γκρέυ 1ου κόμη του Στάμφορντ, χρησιμοποιώντας τον τίτλο του πατέρα του ως δικό του τίτλο ευγενείας, και της Άννας Σέσιλ, κόρης του Γουλιέλμου Σέσιλ 2ου κόμη του Έξετερ. 

Τον Ιανουάριο του 1643, κατά τη διάρκεια του Α΄ Αγγλικού Εμφυλίου Πολέμου, διορίστηκε αρχιστράτηγος των δυνάμεων του Κοινοβουλίου στις κομητείες Mίντλαντ και κυβερνήτης του Λέστερ.   Το 1648 κέρδισε κάποια αναγνώριση για τη συμμετοχή του στην καταδίωξη και τη σύλληψη του δούκα του Χάμιλτον. Βοήθησε τον συνταγματάρχη Πράιντ στην εκκαθάριση του Κοινοβουλίου, βοηθώντας στον εντοπισμό μελών που έπρεπε να αποκλειστούν.   Αργότερα, το 1648, διορίστηκε επίτροπος του δικαστηρίου που δίκασε τον βασιλιά Κάρολο Α'.   Η υπογραφή του στο ένταλμα θανάτου, δείχνει ότι ήταν ένθερμος υποστηρικτής της εκτέλεσης του βασιλιά, επειδή υπέγραψε μετά τον πρόεδρο του δικαστηρίου Ιωάννη Μπράντσω και πριν από τον Όλιβερ Κρόμγουελ, ο οποίος ήταν ο 3ος που υπέγραψε από συνολικά 59 επιτρόπους (δικαστές). Ο Γκρέυ ήταν το μόνο άτομο ευγενείας, που υπέγραψε το ένταλμα θανάτου.

Μέλος του Συμβουλίου της Επικρατείας υπό την Κοινοπολιτεία, ο λόρδος Γκρέυ του Γκρόμπυ πολέμησε εναντίον των Σκώτων το 1651 κατά τη διάρκεια του Γ΄ Αγγλικού Εμφυλίου Πολέμου.  Υποστηρικτής του Καλού Παλαιού Σκοπού, τον Φεβρουάριο του 1655, κατά τη διάρκεια του Προτεκτοράτου, συνελήφθη ως ύποπτος για συνωμοσία εναντίον του Κρόμγουελ, ο οποίος ήταν πλέον λόρδος Προστάτης, αλλά σύντομα αφέθηκε ελεύθερος.  Απεβίωσε πριν από τον πατέρα του τον Απρίλιο ή τον Μάιο του 1657.

## Νεανική ζωή

## Στρατιωτική σταδιοδρομία

## Βασιλοκτονία

## Φυλάκιση και το τέλος

## Οικογένεια
Στις 4 Ιουνίου 1646, σε ηλικία 23 ετών, ο λόρδος Γκρέυ νυμφεύτηκε τη Δωροθέα, κόρη του Εδουάρδου Μπουρσιέ 4ου κόμη του Μπαθ. Το 1654 γεννήθηκε ο μοναχογιός τους Θωμάς, ο οποίος θα διαδεχόταν τον παππού του στην κομητεία του Στάμφορντ. 

## Σημειώσεις

## Αναφορές
* 
* 

**Απόδοση**
* 
* Bradley, Emily Tennyson (1890). "Grey, Thomas (1623?-1657)". In Stephen, Leslie; Lee, Sidney (eds.). Dictionary of National Biography. Vol. 23. London: Smith, Elder & Co. pp. 206, 207.  sources:
** Mark Noble's *Lives of the Regicides*, p.&nbsp;260;
** State Papers, 1641–54;
** Whitelocke's *Memorials*, pp.&nbsp;91, 312, 351, 354, 376–7, 425;
** Hollis's *Memoirs*, pp.&nbsp;137, 198;
** Nichols's *Leicestershire*, iii. 677, App. 17;
** Ludlow's *Memorials*, ii. 530;
** Thurloe *State Papers*, iii. 148, vi. 829;
** Hutchinson's *Memoirs*, i. 179, 221, 363, ii. 131;
** Rushworth's *Hist. Coll.* iii. pt. ii. 119, 219;
** Clarendon, *Hist. Rebellion*, xiii. 453–4;
** Gardiner's *Hist. of the Great Civil War*, vol. i.

Κατηγορία:Οικογένεια Γκρέυ
Θωμάς Γκρέυ, 2ος κόμης του Στάμφορντ

Ο **Θωμάς Γκρέυ, 2ος κόμης του Στάμφορντ**, Ιδιαίτερος Σύμβουλος, αγγλ.: *Thomas Grey, 2nd Earl of Stamford, PC* (  - 31 Ιανουαρίου 1720) ήταν Άγγλος πολιτικός. 

## Πρώιμη ζωή
Ο Γκρέυ ήταν ο μοναδικός γιος του Θωμά Γκρέυ κυρίου Γκρέυ του Γκρόμπυ, και κληρονόμησε τον τίτλο του από τον παππού του.  Η μητέρα του ήταν η λαίδη Δωροθέα Μπουρσιέ, κόρη του Εδουάρδου Μπουρσιέ 4ου κόμη του Μπαθ.

## Σταδιοδρομία
Ο Γκρέυ συμμετείχε στην αντίσταση στις αυθαίρετες ενέργειες του Ιακώβου Β΄, και συνελήφθη τον Ιούλιο του 1685. Μετά την απελευθέρωσή του, πήρε τα όπλα για λογαριασμό του Γουλιέλμου της Οράγγης στην Ένδοξη Επανάσταση, μετά την άνοδο του οποίου στον θρόνο διορίστηκε Ιδιαίτερος Σύμβουλος (1694) και λόρδος υποδιοικητής του Ντέβον (1696).  Πολιτικά, χαρακτηρίστηκε ως «αμετανόητος Ουίγος», ο οποίος επιβεβαίωσε την πίστη του στην Παπική Συνωμοσία, ψηφίζοντας κατά της πρότασης για την ανατροπή της κατάσχεσης του Γουλιέλμου Χάουαρντ 1ου υποκόμη Στάφορντ.

Το 1697 έγινε καγκελάριος του δουκάτου του Λάνκαστερ, και το 1699 πρόεδρος του Συμβουλίου Εμπορίου, απολυόμενος από το αξίωμά του με την άνοδο στο θρόνο της Άννας Στιούαρτ το 1702. Από το 1707 έως το 1711, ωστόσο, ήταν και πάλι πρόεδρος του Συμβουλίου Εμπορίου. 

## Οικογένεια
Νυμφεύτηκε δύο φορές. Ο πρώτος γάμος του ήταν το 1651 με την Ελισάβετ Χάρβεϋ, κόρη του σερ Ντάνιελ Χάρβεϋ, πρέσβη στην Οθωμανική Αυτοκρατορία. Διαζεύχθηκαν.

Ο λόρδος Στάμφορντ νυμφεύτηκε για δεύτερη φορά το 1691, τη Μαρία Μέιναρντ, κόρη του Ιωσήφ Μέιναρντ, βουλευτή στο Κοινοβούλιο των Ιπποτών.

Μετά το τέλος του στις 31 Ιανουαρίου 1720 χωρίς επιζώντα παιδιά, οι τίτλοι και η περιουσία του στο Λέστερσιρ στο Μπράντγκεϊτ Παρκ πέρασαν στον εξάδελφό του Ερρίκο Γκρέυ 3ο κόμη του Στάμφορντ (1685–1739), εγγονό του 1ου κόμη, από τον οποίο κατάγονταν οι μετέπειτα κόμητες. 

## Σημειώσεις

## Αναφορές
* Leigh Rayment's Peerage Pages  [self-published source] [better source needed]
* Kenyon, J. P. *The Popish Plot* 2nd Edition Phoenix Press 2000

Κατηγορία:Εταίροι της Βασιλικής Εταιρείας
Κατηγορία:Οικογένεια Γκρέυ
Ερρίκος Γκρέυ, 3ος κόμης του Στάμφορντ

Ο **Ερρίκος Γκρέυ**, 3ος κόμης του Στάμφορντ, αγγλ.: *Harry Grey, 3rd earl of Stamford* (10 Ιουνίου 1685 – 16 Νοεμβρίου 1739), ήταν Άγγλος ευγενενής. Ήταν κάπως εκκεντρικός, κάτι που εκδήλωνε κυρίως στην κατασκευή ιδιότροπων κτιρίων.

## Ο βίος του
μικρογραφία|Ένβιλ Χολ, Στάμφορντσιρ.

Ο Ερρίκος Γκρέυ γεννήθηκε ως ο μεγαλύτερος γιος του Ιωάννη Γκρέυ, ο οποίος ήταν ο 3ος γιος του Ερρίκου Γκρέυ 1ου κόμη του Στάμφορντ]. Η μητέρα του ήταν η Αικατερίνη Γουόρντ, κόρη του Εδουάρδου Γουόρντ 7ου βαρόνου Ντάντλεϋ. Νυμφεύτηκε στις 6 Ιουλίου 1704 τη Δωροθέα Ράιτ, κόρη του Νάθαν Ράιτ, και απέκτησε επτά παιδιά μαζί της:

* λαίδη Δωροθέα Γκρέυ (15 Σεπτεμβρίου 1706 – 19 Ιουλίου 1781).
* λαίδη Αικατερίνη Γκρέυ (Μπράντγκεϊτ Χάουζ, 11 Νοεμβρίου 1711 – Φέλσεν, 11 Απριλίου 1748), σπούδασε στο Λέιντεν. Το 1735 έφυγε με τον Ιωάννη Γουλιέλμο Τριπ (1716–1738) και τον παντρεύτηκε τον Μάρτιο του 1736. Τον Ιούλιο του 1736 γεννήθηκε η κόρη τους, Πετρονέλα Γιοχάνα Βιλελμίνα.  Ως μητέρα και χήρα, παντρεύτηκε για 2η φορά τον Γκίλις φαν ντεν Μπέμπντεν (1697–1748), έναν πλούσιο και διαβόητο δήμαρχο του Άμστερνταμ, τον Ιανουάριο του 1740.
* Ερρίκος, 4ος κόμης του Στάμφορντ (1715–1768).
* λαίδη Νταϊάνα (1717 – 14 Ιανουαρίου 1780), παντρεύτηκε στις 7 Σεπτεμβρίου 1736,  τον Γεώργιο Μίντλετον του Σίτον και του Φέτερκερν (απεβ. 1772).
* λαίδη Ιωάννα (1719 – 29 Ιουνίου 1752),  παντρεύτηκε τον Ιούνιο του 1738 τον Γεώργιο Ντράμοντ 3ο γιο του Μπλερ Ντράμοντ.
* λαίδη Άννα (1721 – 9 Οκτωβρίου 1784),  παντρεύτηκε στις 9 Οκτωβρίου 1744 τον σερ Ριχάρδο Άκτον 5ο βαρονέτο .
* αξιότιμος Ιωάννης (1724 – 25 Φεβρουαρίου 1777),, μέλος του Κοινοβουλίου για το Μπρίτζνορθ.

Το 1709 ο Ερρίκος κληρονόμησε την περιουσία στο Ένβιλ στο Στάμφορντσιρ από έναν μακρινό συγγενή. Το 1720 ο Ερρίκος διαδέχθηκε ως *κόμης του Στάμφορντ* μετά το τέλος του εξαδέλφου του Θωμά Γκρέυ 2ου Κόμη του Στάμφορντ. Στη συνέχεια, κληρονόμησε τα κτήματα των Γκρέυ στο Μπράντγκεϊτ Παρκ στο Λέστερσιρ, ενώνοντας έτσι τα δύο κτήματα των Γκρέυ. Στη συνέχεια, επέλεξε να ζήσει στο Ένβιλ Χολ, με αποτέλεσμα το σπίτι στο Μπράντγκεϊτ Παρκ να ερειπωθεί.

Μετά το τέλος του, τον διαδέχθηκε στην κομητεία ο μεγαλύτερος γιος του, Ερρίκος Γκρέυ.

## Αναφορές

Κατηγορία:Οικογένεια Γκρέυ
Helen and Joseph

Οι **Helen and Joseph** ήταν ένα μαλτέζικο τραγουδιστικό δίδυμο που αποτελούνταν από τον Τζο Κουτάγιαρ και την Έλεν Μικάλεφ, γνωστό κυρίως για τη συμμετοχή του στον Διαγωνισμό Τραγουδιού της Eurovision του 1972, που διεξήχθη στο Εδιμβούργο της Σκωτίας.

Το δίδυμο επανενώθηκε για λίγο στο Διαγωνισμό Τραγουδιού της Eurovision του 2022, τραγουδώντας το "L-imħabba" στην 50ή επέτειο της συμμετοχής του.

## Πριν τους Helen and Joseph
### Έλεν Μικάλεφ
Η Έλεν Μικάλεφ γεννήθηκε στις 8 Μαΐου 1950 στην Μπιρκιρκάρα της Μάλτας. Ήταν το τέταρτο από τα οκτώ παιδιά και αδελφή του επίσης συμμετέχοντα στη Eurovision Ρενάτο, ο οποίος εκπροσώπησε τη Μάλτα στον διαγωνισμό του 1975 στη Στοκχόλμη της Σουηδίας. Η Μικάλεφ ξεκίνησε την καριέρα της στο τραγούδι σε ηλικία δέκα ετών, όταν συμμετείχε σε ένα φεστιβάλ τραγουδιού με την αδελφή της στην αίθουσα του Κολεγίου του Αγίου Αλοϊσίου. Στα 14 της, προσχώρησε στο συγκρότημα The Four Links, το οποίο αποτελούνταν από τους Τζο Μουσκάτ, Τζον Μπ. Γκόουβ και Έντουιν Βέλλα.

Έπειτα από πολυάριθμες αλλαγές στη σύνθεση, ο Έλιο Καλέγια προσχώρησε στο συγκρότημα και μετονομάστηκαν απλώς σε The Links. Το 1966 κέρδισαν τη δεύτερη θέση σε έναν διαγωνισμό τραγουδιού στη Σικελία. Αργότερα το ίδιο έτος, η Μικάλεφ αποχώρησε από το συγκρότημα για να ξεκινήσει σόλο καριέρα. Το συγκρότημα συνέχισε να συμμετέχει σε πολλούς εθνικούς τελικούς της Μάλτας, ανταγωνιζόμενο μάλιστα τη Μικάλεφ το 1972.

Το 1967 κέρδισε σε έναν διαγωνισμό τραγουδιού απέναντι στον Αλμπάνο Καρίζι και τη Μία Μαρτίνι μεταξύ άλλων, οι οποίοι επίσης θα συμμετείχαν στη Eurovision σε πολλές περιπτώσεις. Με αυτή τη νίκη, η Μικάλεφ έδωσε συναυλίες στη Ρώμη και τη Φλωρεντία και εκπροσώπησε τη Μάλτα σε ένα άλλο διεθνές φεστιβάλ που διεξήχθη στην πόλη Σόποτ της Πολωνίας.

Έπειτα από αυτό, παρέμεινε ενεργή σε διάφορα τηλεοπτικά προγράμματα, νυχτερινά κέντρα και ξενοδοχεία. Το 1968 η Έλεν κέρδισε το Φεστιβάλ Τραγουδιού Μάλτας με το τραγούδι "Tu ora capirai" σε σύνθεση του Καρμέλο Ζαμίτ. Το 1969 η Έλεν τερμάτισε στη 2η θέση στο Φεστιβάλ Τραγουδιού Μάλτας με το τραγούδι "Qawsalla" του συνθέτη Φ. Χ. Πιζάνι.

Η Μικάλεφ πέθανε στις 5 Φεβρουαρίου 2026, σε ηλικία 75 ετών.

### Τζο Κουτάγιαρ
Ο Τζο Κουτάγιαρ γεννήθηκε στη Βαλέτα στις 27 Ιανουαρίου 1941. Το 1969 συμμετείχε στο Φεστιβάλ Τραγουδιού Μάλτας (όπου συμμετείχε και η Έλεν, τερματίζοντας 2η) και κέρδισε το βραβείο του Καλύτερου Τραγουδιστή. Ο Τζο Κουτάγιαρ πέθανε τον Μάρτιο του 2024, σε ηλικία 83 ετών.

## Στη Eurovision
Ο Κουτάγιαρ κέρδισε το *[[Συμμετοχή της Μάλτας στη Eurovision|Song For Europe 1972]]*, τον εθνικό τελικό της Μάλτας, στις 12 Ιανουαρίου 1972 με το τραγούδι "L-imħabba". Παρά το γεγονός ότι κέρδισε τραγουδώντας σόλο, η Μικάλεφ τον συνόδευσε στο Εδιμβούργο. Η ίδια είχε τερματίσει τρίτη με το τραγούδι "Għasfur taċ-ċomb".

Στον διαγωνισμό, το δίδυμο εμφανίστηκε με έντονα κόκκινα πουά ρούχα. Τερμάτισαν στην τελευταία θέση με 48 βαθμούς, λαμβάνοντας τον ελάχιστο αριθμό των 2 βαθμών από 10 από τις 18 κριτικές επιτροπές — η υψηλότερη βαθμολογία τους ήταν έξι ψήφοι από το Ηνωμένο Βασίλειο.

## Παραπομπές


Κατηγορία:Μαλτέζοι τραγουδιστές
Κατηγορία:Συμμετέχοντες στη Eurovision
Κομητεία Νάπα

Η **Κομητεία Νάπα** () είναι κομητεία βόρεια του κόλπου Σαν Πάμπλο που βρίσκεται στο βόρειο τμήμα της πολιτείας της Καλιφόρνια στις ΗΠΑ. Ο πληθυσμός ήταν 138.019 κατά την απογραφή του 2020. Η έδρα της κομητείας είναι η Νάπα. Η κομητεία Νάπα ήταν μία από τις αρχικές κομητείες της Καλιφόρνια όταν δημιουργήθηκε το 1850. Τμήματα της επικράτειας της κομητείας δόθηκαν στην κομητεία Λέικ το 1861.

Η κομητεία Νάπα περιλαμβάνει τη Μητροπολιτική Στατιστική Περιοχή Νάπα, η οποία περιλαμβάνεται επίσης στη Συνδυασμένη Στατιστική Περιοχή Σαν Χοσέ-Σαν Φρανσίσκο-Όουκλαντ.

Η κομητεία Νάπα, κάποτε παραγωγός πολλών διαφορετικών καλλιεργειών, είναι πλέον γνωστή για την περιφερειακή οινοβιομηχανία της. Η κομητεία Νάπα ανέβηκε στην πρώτη θέση των οινοπαραγωγικών περιοχών, μαζί με τη Γαλλία, όταν τα τοπικά οινοποιεία Stag's Leap Wine Cellars και Chateau Montelena κέρδισαν την «Κρίση του Παρισιού» το 1976.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 789 τετραγωνικών μιλίων (2.040 km2), εκ των οποίων τα 748 τετραγωνικά μίλια (1.940 km2) είναι στεριά και τα 40 τετραγωνικά μίλια (100 km2) (5.1%) είναι νερό

### Γειτονικές κομητείες
* Κομητεία Λέικ - βορειοδυτικά
* Κομητεία Γιόλο - βορειοανατολικά
* Κομητεία Σολάνο - ανατολικά
* Κομητεία Σονόμα - δυτικά

### Πόλεις

* Αμερικαν Κάνιον
* Γιούντβιλ
* Καλιστόγκα
* Νάπα
* Σεντ Ελένα

## Παραπομπές


## Εξωτερικοί σύνδεσμοι
* 

Κατηγορία:Κομητείες της Καλιφόρνια
Άνκιτελ Γκρέυ

Ο αξιότιμος **Άντσιτελ Γκρέυ**, αγγλ.: *Hon. Anchitell Grey* (  – 8 Ιουλίου 1702) ήταν Άγγλος πολιτικός, που συμμετείχε στη Βουλή των Κοινοτήτων σε δύο περιόδους μεταξύ 1665 και 1695. Αν και σπάνια μιλούσε, κρατούσε ένα λεπτομερές ημερολόγιο των εργασιών της Βουλής των Κοινοτήτων, συνοψίζοντας τις ομιλίες που άκουγε. Το ημερολόγιο, που δημοσιεύτηκε τον 18ο αι., είναι το κύριο σωζόμενο αρχείο για τις συζητήσεις στο Κοινοβούλιο, κατά το μεγαλύτερο μέρος της περιόδου που καλύπτει. 

## Νεανική ζωή
Ο Γκρέυ ήταν ο 2ος γιος του Ερρίκου Γκρέυ 1ου κόμη του Στάμφορντ και της συζύγου του λαίδης Άννας Σέσιλ, κόρης του Γουλιέλμου Σέσιλ 2ου κόμη του Έξετερ. Ήταν ο νεότερος αδελφός του Θωμά Γκρέυ λόρδου Γκρέυ του Γκρόμπυ. 

Πιθανότατα έλαβε την εκπαίδευση στο σπίτι, καθώς λίγα είναι γνωστά για την εκπαίδευσή του.

## Σταδιοδρομία
μικρογραφία|Ρίσλεϋ Χολ, Ντέρμπισιρ.
Ο γάμος του Γκρέυ του έφερε διασυνδέσεις, που πιθανότατα οδήγησαν στους πρώτους διορισμούς του σε τοπικά αξιώματα.  Ο Γκρέυ υπηρέτησε ως επίτροπος αξιολόγησης στο Ντέρμπυσιρ το 1657, και διορίστηκε υψηλός Σερίφης του Νότιγχαμσιρ για την περίοδο 1657-58. Ως βασιλικός, το 1659 συνελήφθη, επειδή υποστήριξε την εξέγερση του κουνιάδου του σερ Γεωργίου Μπουθ κατά του Κοινοβουλίου του Ραμπ. 

Μετά την Παλινόρθωση, ο Γκρέυ εξελέγη βουλευτής του Ντέρμπιυ το 1665 στο Κοινοβούλιο των Ιπποτών. Επανεξελέγη βουλευτής του Ντέρμπυ το 1679 για το Α΄ και το Β΄ Κοινοβούλιο Αποκλεισμού, και ξανά το 1681. Το 1689 εξελέγη ξανά βουλευτής του Ντέρμπυ, και παρέμεινε στο Κοινοβούλιο μέχρι το 1695. 

Ξεκινώντας το 1667, το κοινοβουλευτικό ημερολόγιο του Γκρέυ συνεχίστηκε έως τις 25 Απριλίου 1694. Αρχικά χαμένο, το χειρόγραφο του Γκρέυ *με τίτλο «Συζητήσεις της Βουλής των Κοινοτήτων από το 1667 έως το 1694»* δημοσιεύτηκε για πρώτη φορά σε 10 τόμους το 1763, αφού βρέθηκε, και επανεκδόθηκε πιο πρόσφατα το 2007. 

## Οικογένεια
Ο Γκρέυ νυμφεύτηκε την Άννα Γουίλοουμπυ καίδη Άστον, κόρη και συγκληρονόμο του αερ Ερρίκου Γουίλοουμπυ 1ου βαρονέτου. Ήταν χήρα του σερ Θωμά Άστον 1ου βαρονέτου, ήταν μητέρα του σερ Γουίλοουμπυ Άστον 2ου βαρονέτου. Η Άννα κληρονόμησε την περιουσία του πατέρα της στο Ρίσλεϋ Χολ στο Ντέρμπισιρ. Μαζί, απέκτησαν έναν γιο και μία κόρη:

* Γουίλοουμπυ (απεβ. 1701), άγαμος.
* Ελισάβετ (απεβ. 1721), ανύπαντρη.

Ο Γκρέυ απεβίωσε από καρκίνο του στόματος στο Ρίσλεϋ Χολ το καλοκαίρι του 1702, και τάφηκε δίπλα στην Άννα, η οποία είχε αποβιώσει το 1688. Η κόρη του ήταν ευεργέτης σε τρία σχολεία στο Ρίσλεϋ που ίδρυσε ο πρόγονός της, σερ Μιχαήλ Γουίλοουμπυ. 

## Αναφορές

## Εξωτερικοί σύνδεσμοι
* Goodwin, Gordon. "Grey, Anchitell" . In Stephen, Leslie; Lee, Sidney (eds.). Dictionary of National Biography. Vol. 23. London: Smith, Elder & Co. p. 169.
* ''Debates of the House of Commons from 1667 to 1694'': the 18th-century edition of Grey's diary. Full-text available on British History Online.

Κατηγορία:Οικογένεια Γκρέυ
Ιωάννης Γκρέυ (μέλος του Κοινοβουλίου για το Στάμφορντσιρ)

Ο αξιότιμος Ιωάννης **Γκρέυ, Μέλος του Κοινοβουλίου για το Στάμφορντσιρ**, αγγλ.: *John Grey, Staffordshire MP* (απεβ. το 1709) από το Ένβιλ Χολ του Στάμφορντσιρ, ήταν Άγγλος πολιτικός, που συμμετείχε στη Βουλή των Κοινοτήτων σε διάφορες χρονικές περιόδους μεταξύ 1660 και 1698.

μικρογραφία|Ένβιλ Χολ, Στάμφορντσιρ.

Ο Γκρέυ ήταν ο 3ος γιος του Ερρίκου Γκρέυ 1ου κόμη του Στάμφορντ και της λαίδης Άννας Σέσιλ, νεότερης κόρης και συγκληρονόμου του Γολιέλμου Σέσιλ 2ου κόμη του Έξετερ, του οποίου ο 2ος γιος ήταν ο Άνκιτελ Γκρέυ, ο συγγραφέας κοινοβουλευτικού ημερολογίου. Το 1660 εξελέγη βουλευτής του Λέστερ στο Κοινοβούλιο της Συνέλευσης. Εξελέγη ξανά βουλευτής του Λέστερ το 1677, σε αναπληρωματική εκλογή για το Κοινοβούλιο των Ιπποτών, και επέστρεψε ξανά για τις δύο εκλογές το 1679 και το 1681. Κληρονόμησε την περιουσία του Ένβιλ βάσει της διαθήκης του εξαδέλφου του Ερρίκου Γκρέυ, ο οποίος απεβίωσε το 1687. Το 1689 εξελέγη βουλευτής του Στάμφορντσιρ, και επανεξελέγη το 1690 και το 1695. 

Ο Γκρέυ νυμφεύτηκε: (1) τη Μαρία, κόρη του σερ Φραγκίσκου Γόλρυς του Ντάντμαστον, με τον οποίο απέκτησε μία κόρη, τη Μαρία, που παντρεύτηκε τον Γουλιέλμο Γουόρντ του Γουίλινγκσγουορθ. Γιος τους ήταν ο Ιωάννης Γουόρντ, ο οποίος διαδέχθηκε τον θρόνο ως 6ος βαρόνος του Γουόρντ, και παρέλαβε το μερίδιο των κτημάτων του Ντάντλεϋ το 1740, και διορίστηκε υποκόμης του Ντάντλεϋ και του Γουόρντ το 1763.

Έπειτα έκανε γάμο (2) με την Αικατερίνη, μεγαλύτερη κόρη του Εδουάρδου Γουόρντ 7ου βαρόνου Ντάντλεϋ 2ου βαρόνου Γουόρντ (στις 21 Νοεμβρίου 1683). Είχαν:
* Ερρίκος, που τον έλαβε στην περιουσία των Ένβιλ, και διαδέχθηκε τον εξάδελφό του ως κόμης του Στάμφορντ το 1720, και
* Μαρία, που παντρεύτηκε τον σερ Ιωάννη Ρότσλεϋ 4ο βαρονέτο.

## Αναφορές

Κατηγορία:Οικογένεια Γκρέυ
Πλατεία Βουαντίσουαφ Ρέιμοντ (Λοτζ)

[μικρογραφία|Η Πλατεία Βουαντίσουαφ Ρέιμοντ κατά την περίοδο του [Μεσοπόλεμος|μεσοπολέμου.]]
Η **Πλατεία Βουαντίσουαφ Ρέιμοντ** (, με αρχική ονομασία Πλατεία Άνω Αγοράς [*Górny Rynek*]) είναι πλατεία στο Λοτζ της Πολωνίας, που βρίσκεται στην οδό Πιοτρκόφσκα 286, στη συνοικία Γκούρνα (*Górna*).

## Ιστορία
Η πλατεία δημιουργήθηκε ως αγορά το 1825 σε ένα σταυροδρόμι και τότε ονομαζόταν Πλατεία Άνω Αγοράς (*Górny Rynek*). Όταν το εργοστάσιο και το παλάτι του Λούντβικ Γκάιερ χτίστηκαν κοντά, το όνομα άλλαξε σε Αγορά του Γκάιερ (*Rynek Geyera*). Μετά την κατασκευή της γραμμής του τραμ, η πλατεία έχασε τη σημασία της και ξαναχτίστηκε ως δημόσια πλατεία. Το 1904, τη λειτουργία της αγοράς ανέλαβε η Πλατεία του Λέονχαρντ (*Plac Leonarda*, σημερινή Πλατεία Ανεξαρτησίας).

Το 1925, μετά τον θάνατο του Βουαντίσουαφ Στανίσουαφ Ρέιμοντ, η πλατεία πήρε το όνομά του. Κατά τη διάρκεια της γερμανικής κατοχής, μετονομάστηκε σε *Friesenplatz* (*Φρίζενπλατς*) και μετά τον πόλεμο, το προηγούμενο όνομα αποκαταστάθηκε.

Εντός της πλατείας υπάρχουν καταστήματα λιανικής και υπηρεσιών, ένα φαρμακείο και το κτίριο της τράπεζας Pekao.

Η πλατεία αποτελεί σημαντικό συγκοινωνιακό κόμβο, με δημόσια μέσα μεταφοράς να κινούνται κατά μήκος όλων των δρόμων που γειτνιάζουν με την πλατεία.

### Μνημείο του Βουαντίσουαφ Στανίσουαφ Ρέιμοντ
Το Σεπτέμβριο του 1976, εγκρίθηκε ψήφισμα για τον εορτασμό της 150ής επετείου της συντεχνίας με την ίδρυση ενός μνημείου για τον συγγραφέα. Η ιδέα έγινε δεκτή από την Επιτροπή Λοτζ του Ενιαίου Εργατικού Κόμματος Πολωνίας. Την επόμενη χρονιά, ανακοινώθηκε διαγωνισμός για το σχέδιο του μνημείου. Υποβλήθηκαν πέντε σχέδια και επιλέχθηκε το σχέδιο που υπέβαλε ο Βάτσουαφ Βοουοσέβιτς. Σήμερα, το μνημείο, περιτριγυρισμένο από λουλούδια και προσβάσιμο μέσω ενός σοκακιού από την οδό Πιοτρκόφσκα, αποτελεί το κεντρικό σημείο της πλατείας.

## Κοντινά σημεία ενδιαφέροντος
* Πάρκο Βουαντίσουαφ Στανίσουαφ Ρέιμοντ
* Πλατεία Ανεξαρτησίας
* Λευκό Εργοστάσιο
* Αρχοντικό του Λούντβικ Γκάιερ, στην οδό Πιοτρκόφσκα 286

## Παραπομπές


## Βιβλιογραφία
* 

Κατηγορία:Πλατείες στο Λοτζ
Κατηγορία:Οδός Πιοτρκόφσκα
Ιωάννης Γκρέυ (μέλος του Κοινοβουλίου για το Μπρίτζνορθ)

Ο **Ιωάννης Γκρέυ**, Μέλος του Κοινοβουλίου για το Μπρίτζνορθ, αγγλ.: *John Grey (MP for Bridgnorth* (π. 1724 – 25 Φεβρουαρίου 1777) ήταν Βρετανός πολιτικός, ο νεότερος γιος του Ερρίκου Γκρέυ 3ου κόμη του Στάμφορντ. Ήταν γραμματέας του Πράσινου Υφάσματος από το 1754 μέχρι το τέλος του, και στις γενικές εκλογές του 1754 εξελέγη χωρίς αντίπαλο , ως ένας από τους δύο βουλευτές (MP) για το Μπρίντγκνορθ στο Σρόπσιρ. Επανεξελέγη χωρίς αντίπαλο το 1761,  και παραιτήθηκε το 1768, για να εκλεγεί στο Τρεγόνυ . 

Τον Μάιο του 1748 νυμφεύτηκε τη Λούσυ, κόρη του σερ Ιωσήφ Ντάνβερς 1ου βαρονέτου.  Δεν απέκτησαν παιδιά.

## Αναφορές

Κατηγορία:Οικογένεια Γκρέυ
Ερρίκος Γκρέυ, 4ος κόμης του Στάμφορντ

μικρογραφία|Ένβιλ Χολ, Στάφορντσιρ.
μικρογραφία|Ντάνχαμ Μάσεϋ Χολ, Τσέσιρ.

Ο **Ερρίκος Γκρέυ, 4ος κόμης του Στάμφορντ**, αγγλ.: *Harry Grey, 4th Earl of Stamford* (18 Ιουνίου 1715 – 30 Μαΐου 1768) ήταν Άγγλος ευγενής, με τον τίτλο λόρδος Γκρέυ από το 1720 έως το 1739. 

## Βιογραφία
Ο Ερρίκος Γκρέυ γεννήθηκε στο Ένβιλ Χολ, και ήταν ο μεγαλύτερος γιος του Ερρίκου Γκρέυ 3ου κόμη του Στάμφορντ. Σπούδασε στο Ράγκμπυ και στο Γουέστμινστερ.

Το 1736 νυμφεύτηκε τη λαίδη Μαρία Μπουθ, τη μοναχοκόρη και κληρονόμο του Γεωργίου 2ου κόμη του Γουόρινγκτον.  Απέκτησαν τρία παιδιά:
* Γεώργιος, 5ος κόμης του Στάμφορντ (1737–1819).
* αξιότιμος Μπουθ (1740–1802), βουλευτής του Λέστερ από το 1774 έως το 1784, νυμφευμένος, με έναν γιο και μία κόρη 
* αξιότιμος Ιωάννης (1743 – 12 Ιουλίου 1802), νυμφευμένος, και είχε παιδιά.
** Χάρυ.
*** Ερρίκος, 8ος κόμης του Στάμφορντ.
*** Γουλιέλμος.
**** Γουλιέλμος, 9ος κόμης του Στάμφορντ.

Το 1738 εκπροσώπησε το Λέστερσιρ στη Βρετανική Βουλή των Κοινοτήτων, αλλά εισήλθε στη Βουλή των Λόρδων το 1739, όταν κληρονόμησε την κομητεία. Στις 3 Μαρτίου 1744 διορίστηκε αναπληρωτής υποδιοικητής του Λίνκολνσιρ και στις 8 Μαρτίου και του Στάμφορντσιρ.

Είχε κληρονομήσει τα κτήματα Γκρέυ στο Μπράντγκεϊτ Παρκ στο Λέστερσιρ και στο Ένβιλ στο Στάφορντσιρ, αλλά αποφάσισε να κάνει το Ένβιλ Χολ την έδρα της οικογένειας. Το Μπράντγκεϊτ Χάουζ, ως εκ τούτου, περικυκλώθηκε από τούβλα, και το πάρκο εκεί διατηρήθηκε για κυνήγι και θηράματα. Οι εκτάσεις του Ένβιλ (750 στρέμματα) αναδιαμορφώθηκαν σημαντικά στα μέσα του 18ου αι.  Η Mαρία κόμισσα του Στάμφορντ, κληρονόμησε επίσης μεγάλα κτήματα στο Ντάνχαμ Μάσεϋ στο Τσέσιρ και στο Στάλυμπριτζ στο Λάνκασιρ μετά το τέλος του πατέρα της το 1758.

Απεβίωσε στο Ένβιλ Χολ, και τον διαδέχθηκε στην κομητεία ο γιος του Γεώργιος 5ος κόμης του Στάμφορντ, αργότερα κόμης του Στάμφορντ και του Γουόρινγκτον.

## Δείτε επίσης
* Βαρονέτοι του Μπουθ

## Εξωτερικοί σύνδεσμοι
* www.burkespeerage.com

Κατηγορία:Οικογένεια Γκρέυ
Μπέργκεντορφ

Το **Μπέργκεντορφ** (γερμ. ***Bergedorf***) είναι η νοτιοανατολικότερη από τις επτά περιφέρειες (δημοτικά διαμερίσματα) του Αμβούργου. Έχει τους λιγότερους κατοίκους (134.263 το Δεκέμβριο του 2024) και τους πιο εκτεταμένους χώρους πρασίνου και γεωργικής γης. Ανήκει στις περιφέρειες του Αμβούργου από το 1951. Η περιοχή σχηματίστηκε από την ένωση ελωδών περιοχών που ανήκαν στο Αμβούργο από το 1395, του Φίερλαντε (που ανήκε στο Αμβούργο από το 1868), του Ράιτμπρουκ (που ανήκε στο Αμβούργο από το 1768) και του χωριού Λομπρούγκε (που ήταν πρωσικό μέχρι το 1938). 

Η πρώτη τεκμηριωμένη ιστορική αναφορά στο Μπέργκεντορφ χρονολογείται το 1162. Από το 1202 έως το 1227, βρισκόταν υπό την κυριαρχία του Δανού βασιλιά Βάλντεμαρ Β'. Tο 1208, ο παραπόταμος Μπίλε φράχθηκε και χτίστηκε ένας υδροκίνητος μύλος σιτηρών. Ένα κάστρο με τάφρο (πρόδρομος του σημερινού Κάστρου του Μπέργκεντορφ) χτίστηκε μεταξύ 1212 και 1224, γύρω από το οποίο αναπτύχθηκε ένας δεύτερος οικισμός. Το 1227 βορειογερμανικά στρατεύματα, με συμμετοχή του Αμβούργου και του Λύμπεκ, νίκησαν αποφασιστικά τα στρατεύματα του Βάλντεμαρ Β' στη μάχη του Μπόρνχεβεντ και η περιοχή τέθηκε υπό την κυριαρχία του Κόμη Αδόλφου Δ' του Σάουενμπουργκ. Το 1275, ο Ιωάννης Α΄ του Οίκου της Ασκανίας παραχώρησε στο Μπέργκεντορφ δικαιώματα πόλης. Ο οικισμός στη συνέχεια εξελίχθηκε σε μια μικρή πόλη με αγορά, περιφραγμένη από τάφρο και δύο πύλες. Το κάστρο ήταν τότε η έδρα του τοπικού δικαστή, Όττο φον Ρίτσεράου. Το 1370, ο Δούκας Ερρίκος Γ΄ της Σαξονίας-Λάουενμπουργκ ενεχύρωσε το Μπέργκεντορφ στην πόλη του Λύμπεκ με αντάλλαγμα ένα χρηματικό ποσό. Μετά τον θάνατό του, το 1401, ο ξάδερφός του Ερρίκος Δ΄ δεν θεωρούσε πλέον τον εαυτό του δεσμευμένο από τη συμφωνία ενεχύρου, καθώς συγκρούονταν με τα συμφέροντά του, και κατέλαβε την πόλη. Τα επόμενα χρόνια, οι απόγονοί του - οι γιοι του Ερρίκος Ε΄, Βερνάρδος Γ΄ και Όττο - διέκοψαν την ομαλή ροή του εμπορίου μεταξύ Αμβούργου και του πορθμείου του Έλβα στο Τσόλενσπικερ και έστησαν ενέδρες σε εμπόρους της χανσεατικής ένωσης. Το 1420, το Αμβούργο και το Λύμπεκ επιτέθηκαν από κοινού στην πόλη. Με τη Συνθήκη του Πέρλεμπεργκ, εξασφάλισαν κοινή κυριαρχία επί του Μπέργκεντορφ, καθώς και την περιοχή Φίερλαντε, το Γκέεσταχτ και το μισό δάσος του Σάξενβαλντ. Με σύμβαση της 8ης Αυγούστου 1867 η πόλη του Αμβούργου αγόρασε τα δικαιώματα ιδιοκτησίας του Λύμπεκ επί του Μπέργκεντορφ για 200.000 πρωσικά τάλερ. Έτσι, την 1η Ιανουαρίου 1868, η κοινή διοίκηση που ασκούνταν από το 1420 έλαβε τέλος και το Μπέργκεντορφ έγινε οριστικά μέρος της πόλης του Αμβούργου. Η ελευθερία στο εμπόριο που εισήχθη το 1867 και οι εμπορικοί κανονισμοί του 1878 οδήγησαν στη βιομηχανοποίηση της πόλης. 

## Παραπομπές

Κατηγορία:Αμβούργο
Γεώργιος Γκρέυ, 6ος κόμης του Στάμφορντ

δεξιά|μικρογραφία|110x110εσ|Ο θυρεός των Γκρέυ.
μικρογραφία|Ένβιλ Χολ, Στάφορντσιρ.

Ο **Γεώργιος Χάρυ Μπουθ-Γκρέυ, 6ος κόμης του Στάμφορντ και 2ος κόμης του Γουόρινγκτον**, αγγλ.: *George Harry Booth-Grey, 6th Earl of Stamford and 2nd Earl of Warrington* (31 Οκτωβρίου 1765 &#x2013; 26 Απριλίου 1845), με το αξίωμα λόρδος Γκρέυ από το 1768 έως το 1819, ήταν Βρετανός ευγενής και βουλευτής.

## Βιογραφία
Ο Μπουθ-Γκρέυ ήταν ο μεγαλύτερος γιος του Γεωργίου Γκρέυ 5ου κόμη του Στάμφορντ και της συζύγου του, Ενριέτας Κάβεντις Μπέντινκ.

Σπούδασε στο Κολλέγιο Γουίντσεστερ και στο Κολλέγιο Τρίνιτι του Κέιμπριτζ. Από το 1790 έως το 1796, ήταν βουλευτής των Ουίγων για το Άλντεμπουργκ . Διεκδίκησε τις εκλογές τόσο για το Γκράμποντ όσο και για το Σαιντ Τζέρμανς, χάνοντας το πρώτο, αλλά εκπροσωπώντας το δεύτερο από το 1796 έως το 1802.

Το 1819 διαδέχθηκε τον πατέρα του ως κόμης του Στάμφορντ και του Γουόρινγκτον, κληρονομώντας τα οικογενειακά κτήματα στο Ένβιλ, στο Στάφορντσιρ, στο Μπράντγκεϊτ Παρκ στο Λέστερσιρ, στο Ντάναμ Μάσεϋ στο Τσέσιρ και στο Στάλιμπριτζ στο Λάνκασιρ. Διορίστηκε λόρδος Υποδιοικητής του Τσέσιρ το 1819, και το 1827 διαδέχθηκε τον Γεώργιο Τσόλμοντελυ 1ο μαρκήσιο του Τσόλμοντελυ, ως αντιναύαρχος και αρχιθαλαμηπόλος της κομητείας.

Στις 23 Δεκεμβρίου 1797 ο Γκρέυ νυμφεύτηκε την Ενριέττα Σάρλοτ Ελίζαμπεθ Τσάρτερις, αδελφή του Φραγκίσκου Ντάγκλας, 8ου κόμη του Γουέμις.

Έζησαν στο Ένβιλ Χολ, την έδρα της οικογένειας, και απέκτησαν πέντε παιδιά: 
* Γεώργιος Χάρυ (1802 - 1835), αργότερα βαρόνος Γκρέυ του Γκρόμπυ με δικαίωμα να παρίσταται στη Βουλή, νυμφεύτηκε την Αικατερίνη Τσάρτερις Γουέμις το 1824, και απέκτησε:
** Γεώργιος Χάρυ Μπουθ-Γκρέυ, ο διάδοχός του
** Μαργαρίτα Ερριέτα Μαρία (1825 – 1852), παντρεύτηκε τον Ερρίκο Ιωάννη Μίλμπανκ.
* Ερριέτα Σάρλοτ (1799 - 1866), παντρεύτηκε τον Ιάκωβο Θωμά Λω (ιερέα· γιο του Γεωργίου Ερρίκου Λω, επισκόπου του Τσέστερ και του Μπαθ-και-Γουέλς).
* Μαρία (17 Δεκεμβρίου 1800 &#x2013; 4 Μαΐου 1821)
* Ιωάννα (1804 - 1877), παντρεύτηκε τον Ιωάννη Γουόλς (αργότερα βαρόνο Ορμάθγουεϊτ).
* Ερρίκο.

Μετά το τέλος του Στάμφορντ στο Ένβιλ Χολ το 1845, οι ανώτεροι τίτλοι του περιήλθαν στον εγγονό του, Γεώργιο Γκρέυ, ο οποίος τον διαδέχθηκε ως 7ος και 3ος κόμης, καθώς ο πατέρας του, ο οποίος κλήθηκε ως 8ος βαρόνος Γκρέυ του Γκρόμπυ το 1832, είχε αποβιώσει πριν από αυτόν το 1835.

## Δείτε επίσης
* Ντάνχαμ Μάσεϋ
* Κόμης του Γουόρινγκτον

## Αναφορές

## Εξωτερικοί σύνδεσμοι
* www.burkespeerage.com

Κατηγορία:Οικογένεια Γκρέυ
Γεώργιος Γκρέυ, 7ος κόμης του Στάμφορντ

Ο **Γεώργιος Χάρυ Μπουθ-Γκρέυ, 7ος κόμης του Στάμφορντ & 3ος κόμης του Γουόρινγκτον**, αγγλ.: *George Harry Booth-Grey, 7th Earl of Stamford and 3rd Earl of Warrington* (7 Ιανουαρίου 1827 - 2 Ιανουαρίου 1883), ήταν Άγγλος παίκτης του κρίκετ, γαιοκτήμονας και ευγενής, ο οποίος καθόταν στα έδρανα των Ουίγων στη Βουλή των Λόρδων.
μικρογραφία|175x175εσ|Ένβιλ Χολ, Στάφορντσιρ.

## Ο βίος του
μικρογραφία|300x300εσ|Πλακέτα στο δέντρο που φυτεύτηκε από τον λόρδο Στάμφορντ και τον Γουόρινγκτον στο πάρκο Ντάνχαμ Μάσεϊ στα 21α γενέθλιά του.

Ο Γεώργιος Χάρυ Μπουθ-Γκρέυ γεννήθηκε στο Ένβιλ του Στάφορντσιρ, ο μοναδικός γιος του λόρδου Γκρέυ (1802–1835), ο οποίος ως βαρόνος Γκρέυ του Γκρόμπυ είχε κληθεί στο Κοινοβούλιο με διάταγμα επίσπευσης το 1832. Διαδέχθηκε τον πατέρα του ως 9ος βαρόνος Γκρέυ του Γκρόμπυ (ιδρύθηκε το 1603) στις 24 Οκτωβρίου 1835.

Με το όνομα λόρδος Γκρέυ, σπούδασε στο Ήτον (1840–1843) πριν πάει στο Κολέγιο Τρίνιτυ του Κέιμπριτζ, όπου σπούδασε για έναν χρόνο. Μετά το τέλος του παππού του, 6ου κόμη του Στάμφορντ στις 26 Απριλίου 1845, διαδέχθηκε τους οικογενειακούς τίτλους του κόμη του Στάμφορντ, κόμη του Γουόρινγκτον και βαρόνου Ντέλαμερ.

## Σταδιοδρομία
Ως πρόεδρος του Mάρλεμπον Κρίκετ Γλαμπ το 1851, ο λόρδος Στάμφορντ & Γουόρινγκτον έπαιξε για το Mάρλεμπον Κρίκετ Κλαμπ (MCC) σε οκτώ αγώνες μεταξύ 1851 και 1858, κάνοντας 81 πόντους με μέσο όρο 7,36, με μέγιστο σκορ 17, και παίρνοντας δύο πιασίματα. 

Εξέχων προστάτης του Turf, ήταν Αρχηγός του Κυνήγι Quorn μεταξύ 1856 και 1863, και ενώ δεν είχε αξιοσημείωτη επιτυχία με τα άλογά του σε κούρσες, το πουλάρι του, *ο Διόφαντος,* κέρδισε το Two Thousand Guineas το 1861.

Καταταγμένος στο Cheshire Yeomanry, ο λόρδος Στάμφορντ & Γουόρινγκτον υπηρέτησαν ως λοχαγόςς (1845–56), και αργότερα διορίστηκαν Επίτιμοι Συνταγματάρχες του 7ου Τάγματος, Lancashire Rifles (Εθελοντές) το 1871.

## Γάμος και κληρονομιά
δεξιά|μικρογραφία|200x200εσ|Το Ντάνχαμ Μάσεϋ Χολ, Τσέιρ.
Ο λόρδος Στάμφορντ & Γουόρινγκτον νυμφεύτηκε δύο φορές, αλλά δεν απέκτησαν νόμιμους απογόνους· πρώτα το 1848 με την Ελισάβετ Κινγκ Μπίλλατζ (1823–1854), κόρη του Ιωάννη Μπίλατζ, ενός υποδηματοποιού από το Κέιμπριτζ, και (2) το 1855 με την Αικατερίνη Κοκς (1826–1905), κόρη του Ερρίκου Κοκς, συγγενή του κόμη Σόμερς. 

## Δείτε επίσης
* Βαρονέτος του Μπουθ
* Βαρόνος Γκρέυ του Κόντνορ

## Αναφορές

## Εξωτερικοί σύνδεσμοι
* www.burkespeerage.com
* www.cracroftspeerage.co.uk

Κατηγορία:Οικογένεια Γκρέυ
Γεώργιος Γκρέυ, 8ος βαρόνος Γκρέυ του Γκρόμπυ

μικρογραφία|Αικατερίνη Γουέμυς-Τσάρτερις-Ντάγκλας, πορτρέτο του 1827.

Ο **Γεώργιος Χάρυ Γκρέυ, 8ος βαρόνος Γκρέυ του Γκρόμπυ**, αγγλ.: *George Harry Grey, 8th Baron Grey of Groby* (5 Απριλίου 1802 - 24 Οκτωβρίου 1835), ήταν Βρετανός ευγενής.

## Βιογραφία
Ο Γκρέυ ήταν γιος του Γεωργίου Γκρέυ 6ου κόμη του Στάμφορντ, από την αξιότιμη Ενριέττα Σάρλοτ Ελίζαμπεθ Τσάρτερις, κόρη του Φραγκίσκου Τσάρτερις, λόρδου Έλτσο.  Τον Δεκέμβριο του 1832 κλήθηκε στη Βουλή των Λόρδων μέσω διατάγματος επίσπευσης στον κατώτερο τίτλο του πατέρα του, βαρόνου Γκρέυ του Γκρόμπυ. 

Ο λόρδος Γκρέυ νυμφεύτηκε την εξαδέλφη του λαίδη Αικατερίνη Τσάρτερις Γουέμις, κόρη του Φραγκίσκου Ντάγκλας 8ου κόμη του Γουέμις, το 1824. Απεβίωσε τον Οκτώβριο του 1835, σε ηλικία 33 ετών, πριν από τον πατέρα του. Καθώς απεβίωσε πριν από τον πατέρα του, θεωρείται ότι έγινε ο 8ος βαρόνος Γκρέυ. Ο γιος του:
* Γεώργιος διαδέχθηκε την κομητεία το 1845. Η λαίδη Γκρέυ απεβίωσε τον Ιανουάριο του 1844, σε ηλικία 42 ετών .

## Αναφορές

ΚΑτηγορία:Οικογένεια Γκρέυ
Μπουθ Γκρέυ

Ο **Μπουθ Γκρέυ**, αγγλ.: *Booth Grey* (15 Αυγούστου 1740 - 4 Μαρτίου 1802) ήταν Άγγλος πολιτικός, που υπηρέτησε στη Βουλή των Κοινοτήτων από το 1768 έως το 1784.

Ο Γκρέυ ήταν γιος του Ερρίκου Γκρέυ 4ου κόμη του Στάμφορντ, και της συζύγου του λαίδης Μαρίας Μπουθ, κόρης του Γεωργίου Μπουθ 2ου κόμη του Γουόρινγκτον. Εγγράφηκε στο Κολέγιο Κουίνς' του Κέιμπριτζ το 1756, και του απονεμήθηκε το μεταπτυχιακό δίπλωμα (MA) το 1761.  Ήταν ένας από τους ιδρυτές του Tάρπορλεϋ Κυνηγετικού Κλαμπ το 1762.  Εξελέγη βουλευτής του Λέστερ στις γενικές εκλογές του 1768 με κοινό συμφέρον με τον φίλο του Έιρ Κουτ. Επέστρεψε χωρίς διεκδίκηση το 1774 και το 1780. Το 1784 ο Γκρέυ έκανε προεκλογική εκστρατεία στην περιοχή, αλλά αποσύρθηκε, όταν αντιμετώπισε την προοπτική μίας δαπανηρής διαγωνιστικής διαδικασίας, και δεν έθεσε ποτέ ξανά υποψηφιότητα για το Κοινοβούλιο. 

Ο Γκρέυ νυμφεύτηκε την Ελισάβετ Μάνγουορινγκ, κόρη του Καρόλου Μάνγουορινγκ από το Μπρόμπροου του Τσέσιρ και απέκτησε έναν γιο, επίσης τον:
* [Μπουθ Γκρέυ (1783–1850)|Μπουθ]], και μία κόρη, την Ελισάβετ. Απεβίωσε στις 4 Μαρτίου 1802. 

## Αναφορές

Κατηγορία:Οικογένεια Γκρέυ